BA พุ่งแรง 5% รับแผนซื้อหุ้นคืนวงเงิน 500 ลบ. เพิ่มความเชื่อมั่นนักลงทุน
BA พุ่งแรง 5% รับแผนซื้อหุ้นคืนวงเงิน 500 ลบ. เพิ่มความเชื่อมั่นนักลงทุน ล่าสุด ณ เวลา 10.15 น. อยู่ที่ระดับ 12.90 บาท ปรับตัวขึ้น 0.60 บาท หรือ 4.88% สูงสุดที่ระดับ 13.20 บาท ต่ำสุดที่ระดับ 12.70 บาท ด้วยมูลค่าซื้อขาย 72.90 บาท
24 ส.ค. 2561

ผู้สื่อข่าวรายงานว่า ราคาหุ้นบริษัท การบินกรุงเทพ จำกัด (มหาชน) หรือ BA ล่าสุด ณ เวลา 10.15 น. อยู่ที่ระดับ 12.90 บาท ปรับตัวขึ้น 0.60 บาท หรือ 4.88% สูงสุดที่ระดับ 13.20 บาท ต่ำสุดที่ระดับ 12.70 บาท ด้วยมูลค่าซื้อขาย 72.90 บาท

โดยราคาหุ้นปรับตัวขึ้นแรงในวันนี้ หลังจาก BA แจ้งว่าที่ประชุมคณะกรรมการบริษัทวานนี้ (23 .ค.) มีมติอนุมัติโครงการซื้อหุ้นคืนเพื่อบริหารทางการเงิน ในวงเงินไม่เกิน 500 ล้านบาท โดยมีจำนวนหุ้นที่จะซื้อคืนจำนวนไม่เกิน 40 ล้านหุ้น หรือจำนวนหุ้นที่จะซื้อคืนไม่เกิน 10% ของหุ้นที่จำหน่ายได้แล้วทั้งหมด
ทั้งนี้ บริษัทจะดำเนินการซื้อหุ้นคืนจากในตลาดหลักทรัพย์แห่งประเทศไทย (ตลท.) ตั้งแต่วันที่ 7 ก.ย.61 – 6 มี.ค.62
ด้าน บล.เคทีบี ระบุในบทวิเคราะห์วันนี้(24ส.ค.)ว่า บริษัท การบินกรุงเทพ จำกัด (มหาชน) หรือ BA บอร์ดแจ้ง SET วานนี้(23.ค.) อนุมัติโครงการซื้อหุ้นคืนเพื่อบริหารทางการเงิน โดยจะซื้อหุ้นคืนไม่เกิน 40 ล้านหุ้น คิดเป็น 1.9% ของจำนวนหุ้นที่จะซื้อคืนต่อจำนวนหุ้นที่ชำระแล้ว โดยมีวงเงินซื้อสูงสุดที่จะใช้ในการซื้อหุ้นคืน 500 ล้านบาท โดยจะเริ่มโครงการซื้อหุ้นคืนตั้งแต่ 7 ก.ย.2018 – 6 มี.ค.2019
ทั้งนี้ มีมุมมองเป็นบวกต่อแผนการซื้อหุ้นคืน หลังจากปัจจุบันราคาหุ้นปรับตัวลดลงไปมากจนราคาต่ำกว่ามูลค่าทางบัญชีล่าสุดที่ 15.05 บาท/หุ้น ขณะที่ในแง่ Valuation นับว่ายังถูก เมื่อเทียบกับมูลค่าที่ถือหุ้นใน BDMS และ SPF ซึ่งคิดเป็นมูลค่าต่อหุ้นของ BA ที่ 17.70 บาท ด้านของผลการดำเนินงานคาดว่าจะผ่านจุดต่ำสุดแล้วในไตรมาส 2/61
โดยในงวด ไตรมาส3/61 จะเป็น High Season ของการท่องเที่ยวที่เกาะสมุย และในไตรมาส4/61 จะเข้าสู่ฤดูกาลท่องเที่ยวของไทย ขณะที่เราคาดทั้งปี 2018 จะมีกำไรปกติ 569 ล้านบาท ลดลง 28% เทียบช่วงเดียวกันของปีก่อน ทั้งนี้ สำหรับด้านปัจจัยพื้นฐานยังคงคำแนะนำ ถือ ราคาเป้าหมาย 15 บาท คิดเป็น PBV ราว 1 เท่า